Európsky zbor solidarity

The new generation of leaders
2022-05-12 17:00 - 2022-05-15 14:00 (Europe/Paris) | Žilina
Ktoré skills potrebujú lídri 21. storočia? Aké sú nové formy fungovania lídra, ktoré vyplývajú z nárokov doby? Cieľom školenia je zvýšiť kompetencie mladých ľudí a pracovníkov s mládežou v téme líderstva a projektového manažmentu, aby boli schopní realizovať kvalitné projektové návrhy. Účastníci si zážitkovou formou osvoja techniky a nástroje, ktoré leader uplatňuje v praxi.
Ciele aktivity:

Budú zamerané najmä na pochopenie pojmu líder, rola lídra, vlastnosti lídra, rozvoj lídra a prínos lídra pri implementácii projektov. Téma líderstva bude prepojená s tvorbou projektu a projektového manažmentu.
Ako si vytýčiť dosiahnuteľné ciele a ako delegovať úlohy
Posilnenie prezentačných a facilitačných kompetencii
Práca s tímom a s motiváciou tímu. Práca s rôznymi členmi tímu – nováčik verzus stabilný člen tímu
Ako nadstaviť systém monitorovania procesov počas realizácie projektov
Sebapoznanie – poznanie vlastných zdrojov a potenciálu – ako sa vidím ja, ako ma vidia iní, vlastnosti, postoje a schopnosti ako predpoklady vedúce k úspechu. Vplyv správania lídra na spolupracovníkov

Bridges to Solidarity
2022-05-08 09:00 - 2022-05-14 18:00 | Sofia, Bulharsko
Školenie je príležitosťou pre pracovníkov s mládežou, aby reflektovali svoju úlohu pri podporovaní solidarity v rámci komunít, a umožní im samostatne zhodnotiť a ďalej rozvíjať svoje kompetencie na facilitáciu procesov pri posilňovaní komunít. Cieľom tohto školenia je zamerať sa na medziľudský aspekt solidarity v EÚ a medzinárodné, ako aj lokálne prepojenia občanov EÚ. Berúc do úvahy ETS Kompetenčný Model pre Medzinárodnú Prácu Pracovníkov s Mládežou, identifikujeme niekoľko kľúčových kompetencií pre podporu myšlienky Solidarity, pričom podporujeme mladých ľudí pri ovplyvňovaní ich komunít. Ako priestor pre profesionálne partnerské učenie medzi pracovníkmi s mládežou v medzinárodnej práci s mládežou ponúka toto školenie príležitosť na reflexiu so zameraním na ich prístupy v dvoch špecifických oblastiach kompetencie: 1) Vytváranie kontaktov a advokácia a 2) Zmysluplná komunikácia s ostatnými. Ciele aktivity:

Reflektovať potrebu prijať a podporovať solidaritu
Reflektovať úlohu pracovníka s mládežou v komunite
Reflektovať svoje postoje a hodnoty ako pracovníka s mládežou a pripravenosť urobiť krok späť a reflektovať
Preskúmať citlivosť a otvorenosť voči rozmanitosti a pripravenosť byť konfrontovaný s rôznymi názormi a pracovnými prístupmi
Premýšľať o ochote dozvedieť sa o pozadí / kontexte / realite mladých ľudí
Oceniť pridanú hodnotu nových partnerstiev a príležitostí na spoluprácu
Oboznámiť sa s viacvrstvovou koncepciou solidarity založenou na 4 základných kameňoch (empatia, aktívne občianstvo, ľudské práva a Inklúzia) a 7 koncepciách (sociálna spravodlivosť, rovnosť príležitostí, podpora, posilňovanie komunít, aktívna účasť, dobrovoľníctvo, zodpovednosť), ktoré uverejnilo Centrum zdrojov ESC

V prípade záujmu sa môžete prihlásiť do 10.4. na tomto linku.

EuroPeers Training Course
2022-05-01 09:00 - 2022-05-05 18:00 | Salzburg, Rakúsko
Školenie pre mladých ľudí, ktorí sa zapojili do projektov Európskeho Zboru Solidarity a Erasmus+, a majú záujem zdieľať svoje skúsenosti s rovesníkmi. Europeers sú mladí ľudia so skúsenosťou s projektami Európskeho Zboru Solidarity alebo Erasmus+, ktorí zdieľajú svoje skúsenosti a informujú mladých ľudí o možnostiach, ktoré im tieto projekty poskytujú. Počas tohto medzinárodného školenia sa naučíš zorganizovať rôzne typy EuroPeer podujatí, a dozvieš sa ako efektívne zdieľať svoje skúsenosti s rovesníkmi. Ciele aktivity:

Dozvedieť sa o možnostiach zapojenia do siete EuroPeers
Objaviť rôzne spôsoby efektívneho zdieľania skúseností s projektami v rámci programov Európsky Zbor Solidarity a Erasmus+

V prípade záujmu sa môžete prihlásiť prostredníctvom tohto linku do 18.4.

European Solidarity Corps: TOSCA – online training and support for organisations active in the volunteering actions in the European Solidarity Corps
2022-03-28 09:00 - 2022-04-08 18:00
Online školenie TOSCA je zamerané na podporu a budovanie kapacít organizácií, ktoré sa aktívne zapájajú do dobrovoľníckych aktivít v rámci Európskeho Zboru Solidarity, s cieľom zabezpečiť kvalitu projektov a ich pozitívny dopad.
Ciele aktivity:

Podporovať porozumenie, povedomie a záujem o hlavné kvalitatívne kritéria Európskeho Zboru Solidarity
Budovať kompetencie potrebné na navrhovanie a implementáciu projektov Európskeho Zboru Solidarity so zameraním sa na kvalitu projektov
Zabezpečiť porozumenie formálnej stránky chodu programu: možnosti, návody, štruktúra, priority, pravidlá, procedúry
Vytvoriť priestor na komunikovanie problémov a poskytnúť podporu
Podporiť tvorbu komunity organizácií, ktoré sa zapájajú do programu ESC

V prípade záujmu je možné sa prihlásiť prostredníctvom tohto linku do 6. marca 2022.

Non-formal education in practise
2022-03-09 17:00 - 2022-03-13 14:00
Školenie je zamerané na preskúmanie rozdielov medzi formálnym a neformálnym vzdelávaním mládeže. Školenie chce účastníkov pripraviť na to ako správne používať neformálne vzdelávanie v praxi a tiež ako ho integrovať do projektov programov Európsky zbor solidarity a Erasmus+. Cieľom je pochopiť niekoľko prvkov a metód neformálneho vzdelávania a ich význam pri organizovaní vlastných aktivít prioritne v rámci projektov v oblasti solidarity. Prihlásiť sa môžete na tomto linku.

Rural areas, challenges and solidarity
2022-02-28 09:00 - 2022-03-14 18:00 | Online
Školenie je určené pre zástupcov samospráv a mládežníckych organizácií z vidieckych oblastí, pracovníkov s mládežou, ktorí pracujú vo vidieckych oblastiach v Európe a majú záujem preskúmať možnosti, ktoré ESC týmto komunitám prináša. Mestské mládežnícke centrá, mládežnícke organizácie a mládežnícke rady so sídlom vo vidieckych oblastiach často čelia mnohým výzvam pri organizovaní miestnych alebo medzinárodných mládežníckych projektov s cieľom podporiť mladých ľudí zo svojej komunity, pretože im chýbajú ľudské zdroje a nové nápady. Prostredníctvom tohto školiaceho kurzu preskúmame všetky príležitosti, ktoré program ESC prináša organizáciám, ktoré pracujú vo vidieckych komunitách. Prihlásiť sa môžete na tomto linku.

Mobility Taster for Inclusion Organisations – Focus on Volunteering – Dánsko
2021-11-22 17:00 - 2021-11-26 14:00
Vieš o tom, že môžeš organizovať medzinárodné projekty pre ľudí zo znevýhodnených skupín v tvojom okolí? Počas troch pracovných dní ti ukážeme, čo ponúka Európsky Zbor Solidarity tebe a mladým ľuďom vo tvojom okolí. Pre mladých ľudí zo znevýhodneného prostredia (napr. prostredie menšín, ľudia so špeciálnymi potrebami, ľudia s fyzickým znevýhodnením, ľudia so socio-ekonomickými problémami, diskriminované skupiny, atď.) môže byť dobrovoľnícky projekt životnou šancou. Školenie Mobility Taster ti ukáže konkrétne príklady toho, čo je možné v rámci programu Európsky Zbor Solidarity, spojí ťa s inými organizáciami z oblasti inklúzie, ukáže ti možnosti získania finančnej podpory špeciálne pre inkluzívne projekty pre mladých a prevedie ťa krok po kroku projektovým procesom.

Empower inclusiv-ability
2021-11-10 17:00 - 2021-11-12 14:00
Hlavným cieľom semináru je budovanie kompetencií pracovníkov s mládežou, ktorí majú záujem podporiť inkluzívne aktivity v rámci ich práce s mladými ľuďmi. Jedným z cieľov je poskytnúť konkrétne a praktické nástroje na zapájanie účastníkov so znevýhodnením do projektov. Organizátori predstavia Guidelines on Disability-Inclusion ako nástroj na podporu organizácií, ktoré majú záujem pracovať s mladými ľuďmi so znevýhodnením, no nemajú s takouto prácou predošlé skúsenosti. Aktivita účastníkom ukáže, na čo treba pri takýchto projektoch myslieť s ohľadom na individuálne potreby účastníkov a rôzne fázy projektov.

Activating citizens – municipalities making use of the European Solidarity Corps
2021-11-02 17:00 - 2021-11-03 14:00
Tento online seminár poukáže na rôzne možnosti Európskeho Zboru Solidarity pri propagovaní dobrovoľníctva a podpore zamestnateľnosti & aktívneho občianstva v lokálnych komunitách. Hlavným cieľom semináru je motivovať a podporovať samosprávy vo využití Európskeho Zboru Solidarity ako nástroja pre sociálnu kohéziu a solidaritu. Seminár vás oboznámi s grantovými možnosťami nového programu Európsky Zbor Solidarity 2021-2027 a ukáže vám ako program funguje v praxi; ukázať účastníkom inšpiratívne príklady z Európy a partnerských regiónov, ktoré ilustrujú ako samosprávy a mladí ľudia v nich prosperujú z Európskeho Zboru Solidarity; seminár ukáže ako dobrovoľníctvo v rámci Európskeho Zboru Solidarity podporuje sociálnu inováciu v komunitách; zapojiť účastníkov do skupinových stretnutí, ktoré poskytnú priestor na výmenu názorov a poradenstvo; vytvoriť priestor na nadväzovanie kontaktov a výmenu príkladov dobrej praxe.

SolidExpo
2021-10-20 10:00 - 16:00
Podujatie je zamerané na prezentáciu projektov v oblasti solidarity a mládežníckych výmen realizovaných v rámci programov pre mládež: Erasmus+ a Európsky zbor solidarity. Cieľovou skupinou sú stredoškoláci, vysokoškoláci a potencionálni žiadatelia, ktorým by sme radi predstavili programy na základe projektov, ktoré boli úspešne zrealizované, alebo sa ešte realizujú. Projekty prídu odprezentovať samotní realizátori.

ABC on volunteering mentorship
2020-05-10 - 2020-05-16 | Mollina, Španielsko
Miesto konania: Mollina, Španielsko
Termín: 10. 5. – 15. 5. 2020
Uzávierka prihlášok: 29. marec 2020
Typ aktivity: školenie
Krátka charakteristika: Školenie reaguje na problém, ktorý sa vyskytuje počas cyklu dobrovoľníckych aktivít, kedy mentori dobrovoľníkov nepôsobia v organizácii dlhodobo, častokrát sú sami dobrovoľníkmi a nemajú čas, prípadne znalosti o kompetenciách a úlohách, ktoré by mentor mal mať a plniť. Toto školenie ponúka organizáciám priestor, aby si vyškolili vlastných mentorov, pričom získajú základy potrebné pre vykonávanie takejto funkcie. Školenie rozvíja ich znalosti a zručnosti potrebné na lepšiu podporu dobrovoľníkov v rámci programu Európsky zbor solidarity.
Ciele aktivity:

ponúknuť začínajúcim mentorom praktické a teoretické znalosti o dobrovoľníckom mentorovaní;
porozumieť dobrovoľníckej schéme a roliam rôznych záujmových osôb zahrnutých v dobrovoľníckych aktivitách Erasmus+;
rozvíjať znalosti a zručnosti pre podporu dobrovoľníkov, menovite ich vzdelávacích procesov;
oboznámiť sa s rôznymi typmi mentorovania;
získať odpovede na technické/praktické záležitosti;
spoznať príklady dobrej praxe a vymeniť si skúsenosti;
vymeniť si kontakty a vytvoriť nové partnerstvá;
vytvoriť podpornú skupinu (sieť).

Pracovný jazyk: anglický jazyk
Cieľová skupina: Pracovníci s mládežou; manažéri mládežníckych projektov; mládežnícki lídri; mentori dobrovoľníkov; dobrovoľníci alebo ex-dobrovoľníci, ktorí sa zaujímajú o mentorstvo.
Počet účastníkov: 2 účastníci zo SR
Náklady spojené s účasťou na školení: Ubytovanie a strava sú hradené z prostriedkov programu Erasmus+. 90 % cestovných nákladov hradí účastníkovi slovenská Národná agentúra a 10 % si hradí účastník sám alebo hradí minimálne 20 EUR v prípade, že sa jedná o menšiu sumu. Odporúčame, aby si účastník zabezpečil aj cestovné poistenie počas doby trvania podujatia.
Kontaktná osoba:
Mgr. Natália Nemcová
tel.: (+421-2) 59 29 62 79
m.t.: (+421-917) 71 88 07
e-mail: natalia.nemcova@iuventa.sk
Prihláška: https://www.salto-youth.net/tools/european-training-calendar/training/abc-on-voluntering-mentorship-net-activity.8618/

Europe talks about Solidarity
2020-03-12 - 2020-03-15 | Viedeň, Rakúsko
Miesto konania: Viedeň, Rakúsko
Termín: 12. 3. – 14. 3. 2020
Uzávierka prihlášok: 27. január 2020
Typ aktivity: konferencia-sympózium-fórum
Konferencia “Europe talks about Solidarity” ponúka priestor pre koncepčnú diskusiu o porozumení solidarity v Európe. Udalosť spojí na jednom mieste expertov, ktorí podporujú porozumenie solidarity v sektore mládeže. Táto udalosť je prvou zo série stretnutí v rôznych krajinách.
Ciele aktivity:

ponúknuť platformu na účasť v debatách o rôznych aspektoch a porozumení solidarity;
predstaviť rôzne inšpiratívne vstupy a príklady praxe súvisiace so solidaritou v programe Európskeho Zboru Solidarity, ale aj mimo neho;
budovať podpornú sieť rôznych záujmových osôb zaujímajúcich sa o solidaritu v Európe.

Pracovný jazyk: anglický jazyk
Cieľová skupina: pracovníci s mládežou; školitelia; mládežnícki lídri; manažéri mládežníckych projektov; tvorcovia mládežníckych politík; výskumníci v oblasti mládeže; predstavitelia vládnych štruktúr: lokálnych komunít, krajov, ministerstiev; tvorcovia politík; umelci a predstavitelia kultúrneho sektora; súkromný sektor (napr. sociálnych podnikov); organizácie a hnutia občianskej spoločnosti.
Počet účastníkov: 5 účastníkov zo SR

Náklady spojené s účasťou na školení: Ubytovanie a strava sú hradené z prostriedkov programu Erasmus+. 90 % cestovných nákladov hradí účastníkovi slovenská Národná agentúra a 10 % si hradí účastník sám alebo hradí minimálne 20 EUR v prípade, že sa jedná o menšiu sumu. Odporúčame, aby si účastník zabezpečil aj cestovné poistenie počas doby trvania podujatia.

Kontaktná osoba:

Mgr. Matúš Zibala
tel.: (+421-2) 59 29 63 13
m.t.: (+421-917) 40 25 08
e-mail: matus.zibala@iuventa.sk
Prihláška: https://www.salto-youth.net/tools/european-training-calendar/training/europe-talks-about-solidarity.8467/

ESCalátor
2020-03-11 - 2020-03-16 | Poprad, Slovenská republika
Miesto konania: Slovensko, Poprad
Termín: 11. 3. – 15. 3. 2020
Uzávierka prihlášok: 24. február 2020
Typ aktivity: školenie
Krátka charakteristika:
Cieľom školenia je zvýšiť povedomie mladých ľudí o možnostiach, ktoré ponúka program Európsky zbor solidarity. Školenie je prioritne zamerané na projekty v oblasti solidarity, do ktorých sa môžu zapojiť mladí ľudia vo veku od 18 do 30 rokov. Školenie je určené pre mladých ľudí, ktorí už majú skúsenosti s podávaním projektov v rámci programu Erasmus+, rovnako ako aj pre mladých ľudí, ktorí ešte nemajú žiadne skúsenosti s podávaním projektov, ale mali by záujem sa zapojiť do programu Európsky zbor solidarity.
Ciele aktivity:
Ciele budú zamerané najmä na pochopenie filozofie a priorít programu Európsky zbor solidarity, na tvorbu projektu a projektového manažmentu, oboznámenie sa so základnými formálnymi a kvalitatívnymi aspektami žiadosti projektu v oblasti solidarity, skvalitnenie projektových zámerov, aby mali vyššiu šancu k ich podpore, rozvoj líderských zručností, a i.
Pracovný jazyk: slovenský jazyk
Cieľová skupina: školenie je určené pre mladých ľudí vo veku od 18 do 30 rokov
Počet účastníkov: 25 účastníkov zo Slovenska
Náklady spojené s účasťou na školení:
Ubytovanie a strava sú hradené z prostriedkov programu Erasmus+. 90 % cestovných nákladov hradí účastníkovi slovenská Národná agentúra a 10% si hradí účastník sám alebo hradí minimálne 20 EUR v prípade, že ide o menšiu sumu.
Kontaktná osoba:
Mgr. Matúš Zibala
tel.: +421 2 592 96 313
mobil: +421 917 402 508
e-mail: matus.zibala@iuventa.sk
Prihlásiť sa

European Solidarity Corps: TOSCA
2020-02-24 - 2020-02-29 | Yspertal, Rakúsko
Miesto konania: Yspertal, Rakúsko
Termín: 24. 2. – 28. 2. 2020
Uzávierka prihlášok: 2. január 2020
Typ aktivity: Školenie
Krátka charakteristika:
Školenie má za cieľ podporovať a budovať kapacity organizácií, ktoré aktívne participujú v dobrovoľníckych aktivitách Európskeho Zboru Solidarity, aby bola zabezpečená kvalita a dopad týchto projektov. Súčasťou projektu je prípravná online fáza pred stretnutím v Rakúsku. Jej cieľom je zabezpečiť základné informácie, aby bola vytvorená spoločná pôda, ako aj priestor, v ktorom začnú účastníci vytvárať komunitu a vypracujú prvé úlohy a hodnotenia ich organizácií, lokálnych komunít a osobných potrieb.
Ciele aktivity:

Podporovať porozumenie, povedomie a záujem o hlavné kvalitatívne kritéria Európskeho Zboru Solidarity

Budovať kompetencie v navrhovaní a implementácii projektov Európskeho Zboru Solidarity s dôrazom na kvalitu

Zabezpečiť porozumenie a podporu vo formálnej stránke fungovania programu: možnosti, inštrukcie, štruktúra, priority, pravidlá a procedúry;

Poskytnúť účastníkom priestor na vyjadrenie súrnych problémov a potrieb a poskytnúť im podľa možností podporu;

Vytvárať podpornú komunitu organizácií zapojených v Európskom Zbore Solidarity

Pracovný jazyk: Anglický jazyk
Cieľová skupina: Pracovníci s mládežou; manažéri mládežníckych projektov; mentori v oblasti dobrovoľníctva;
Počet účastníkov: 2 účastníci zo SR
Náklady spojené s účasťou na školení:
Ubytovanie a strava sú hradené z prostriedkov programu Erasmus+. 90 % cestovných nákladov hradí účastníkovi slovenská Národná agentúra a 10 % si hradí účastník sám alebo hradí minimálne 20 EUR v prípade, že sa jedná o menšiu sumu. Odporúčame, aby si účastník zabezpečil aj cestovné poistenie počas doby trvania podujatia.
Kontaktná osoba:
Mgr. Natália Nemcová
tel.: (+421-2) 59 29 62 79
m.t.: (+421-917) 71 88 07
e-mail: natalia.nemcova@iuventa.sk
Prihláška: https://www.salto-youth.net/tools/european-training-calendar/training/european-solidarity-corps-tosca.8386/

European Solidarity Corps for All
2019-10-19 - 2019-10-24 | Piešťany, 92101, Slovenská republika
European Solidarity Corps for All
Školenie je určené pre pracovníkov s mládežou, sociálnych pracovníkov a projektových manažérov, ktorí sú motivovaní rozvíjať budúce projekty v oblasti inklúzie v rámci programu Európsky zbor Solidarity. Cieľom tohto školenia je docieliť, aby program Európsky zbor solidarity bol vo väčšej miere inkluzívny a dostupnejší pre mladých ľudí s nedostatkom príležitostí. Prihlásiť sa môžu aj organizácie, ktoré majú záujem zistiť viac o možnostiach programu Európsky zbor solidarity.
Ciele aktivity

povzbudiť pracovníkov s mládežou, aby realizovali inkluzívne projekty. Odstrániť obavy a prekážky, ktoré im bránia v realizácii podobných projektov.
lepšie pochopiť mladých ľudí s nedostatkom príležitostí,
získať praktické poznatky ako pracovať s inklúziou v rámci programu Európsky zbor solidarity a ako podporiť vzdelávací proces mladých ľudí s nedostatkom príležitostí,
diskutovať a analyzovať výzvy pre mladých ľudí s nedostatkom príležitostí v rámci aktivít Európskeho zboru solidarity,
zoznámiť sa s rôznymi nástrojmi, metódami a postupmi na inklúziu,
vymeniť si dobré príklady praxe o tom, ako inkluzívne projekty môžu ovplyvniť osobné cesty cieľovej skupiny.

Pracovný jazyk
angličtina
Cieľová skupina
Pracovníci s mládežou, mládežnícky lídri, manažéri mládežníckych projektov, účastnícke organizácie programu Európsky zbor solidarity
Počet účastníkov
6 účastníkov zo SR
Náklady spojené s účasťou na školení
Ubytovanie a strava sú hradené z prostriedkov programu Erasmus+. 90% cestovných nákladov hradí účastníkovi slovenská Národná agentúra a 10% si hradí účastník sám alebo hradí minimálne 20 EUR v prípade, že sa jedná o menšiu sumu.
Kontaktná osoba
Mgr. Matúš Zibala
tel.: (+421-2) 59 29 63 13
m.t.: (+421-917) 40 25 08
e-mail: matus.zibala@iuventa.sk
Pre bližšie informácie a prihlášku klikajte tu.
Uzávierka prihlášok: 22. augusta 2019
